**Titsariseli eFiling,**

U titsarisela njhani?

Tanihi hi muhakelaxibalo la titsariseke, u nga titsarisela eka SARS eFiling, leswi ku pfumelelaka ku endla tihakelo eka SARS kumbe u kombela setifikheti ya vumbhomi byo landzelela xibalo, ku engetelela eka ku nyika mfikelelo eka mivuyelo yin'wana yo hambanahambana na vukorhokeri hi ku tirhisa pulatifomo ya xitironiki.

Ku titsarisela tanihi eFiler:

* Endzela webusayiti ya SARS eFiling [www.sars.gov.za](https://www.sars.gov.za/) no tlilika eka REGISTER; kumbe
* Kopa MobiApp no photosa eka REGISTER

Endzhakukaloko u titsariserile, u nga va na swiave swo hambanahambana, xikombiso:

* Ku tirha tanihi wena loko u fambisa swibalo swa wena swa munhu yena n'wini;
* Ku tirha tanihi muyimeri la titsariseleke kumbe mutirhi wa khamphani;
* Ku tirha tanihi ejente ematshan'wini ya munhu un'wana:
  + Vativi va swa Xibalo lava Titsariseleke:
  + Vatirhi lava nga na vulawuri lebyi rhumeriweke ku suka eka mutivi wa swa xibalo la tsarisiweke
  + Muhlapfa loyi a tirhaka ematshan'wini ya khamphani kumbe munhu.

SARS yi ta ku tekela enhlokweni tanihi mufayili wa xitironiki endzhakukaloko ntsariso wa wena wa eFiling wu hetisekile.

Endzhaku ka ntsariso, SARS yi ta tiyisisa vuxokoxoko lebyi nghenisiweke enkarhini wa phurosese ya ntsariso. Mbuyelo wa leswi wu ta tivisiwa eka pheji ra ntiyisiso wa ntsariso wa eFiling kumbe hi ku tirhisa imeyili. Loko ntsariso wa wena wu humelerini, *One Time Pin* (OTP) yi ta rhumeriwa eka chanele ya wena leyi u yi tsakelaka ya mbhurisano, ku ku pfumelela ku hetisisa ntsariso wa wena. Endzhakukaloko u nghenisile OTP hi ndlela leyi humeleleke, *eFiling Login Screen* xi ta vonaka.

Loko hi tsandzeka ku hetisisa ntsariso wa wena wa eFiling xikan'wekan'we hi nga kombela vuxokoxoko byo engetelela hi nga se humesela OTP.  
  
Loko ku laveka matsalwa mo seketela, u komberiwa ku ya eka [www.sars.gov.za](https://www.sars.gov.za/), ehansi ka benara ya eFiling tlilika *Login*, nghenisa *username* na phasiwedi leyi u yi tumbuluxeke eka ntsariso, tlilika *Home, User*, kwalaho u ya eka *Pending Registration*, mayelana na swilaveko swo engetelela mayelana na ku phurosesiwa ka ntsariso wa wena wa eFiling.   
  
Endzhakukaloko SARS yi tiyisisile vuxokoxoko bya wena, u ta tivisiwa hi ku tirhisaimeyili na SMS. Xitiviso xi ta katsa swiletelo leswi koxometiweke leswaku u tata njhani ntsariso wa wena.

**Xitsundzuxo xa Nkoka:** U lava ku pfuniwa ku nghensa matsalwa mo seketela (matsalwa lama faneleke)?